Atzinumi 22-TA-1828
Izdrukāts 28.12.2023. 17.26
Atzinumi 22-TA-1828
Izdrukāts 28.12.2023. 17.26
22-TA-1828: Likumprojekts (Grozījumi)
Grozījumi Elektroenerģijas tirgus likumā
TA saskaņojamie dokumenti
Likumprojekts (grozījumi) 2.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Biedrība "Latvijas siltumuzņēmumu asociācija"
Atzinums iesniegts
28.12.2023.
Atzinuma sniegšanas termiņš
28.12.2023.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
-

47) tiešā līnija — elektrolīnija, kas sasaista elektroenerģijas ražošanas objektu ar elektroenerģijas sistēmai nepieslēgtu (izolētu) galalietotāja objektu, vai elektrolīnija, kas sasaista elektroenerģijas ražošanas objektu ar attiecīgā elektroenerģijas ražotāja saistītā uzņēmuma objektu;

LSUA uztur iepriekšējā saskaņošanas kārtā (06.11.2023.) pausto iebildumu par tiešās līnijas definīciju un norādām, ka arī ministrijas sniegtais skaidrojums Izziņā pie LSUA iebilduma ir pretrunīgs un nevieš skaidrību, kādēļ gala lietotājam, kas izmanto tiešās līnijas pieslēgumu ražošanas objektam, nedrīkst būt aktīvs pieslēgums sistēmas operatora tīklam, un vienlaicīgi tas nedrīkst saņemt elektroenerģiju pa tiešo līniju no sistēmas operatora tīkla.  
 
Piedāvātā redakcija
Ņemot vērā, ka LSUA uztur iepriekš pausto iebildumu, aicinām:
1. no tiešās līnijas definīcijas svītrot vārdus “elektroenerģijas sistēmai nepieslēgts (izolēts)”, vai aizstāt ar SPRK Noteikumos lietoto vārdu “atsevišķs”
2. izslēgt no piedāvātās Grozījumu redakcijas 26.panta 1. daļas 1. apakšpunktu “1) sistēmas operators ir atteicies galalietotāja objektu pieslēgt tā elektroenerģijas sistēmai”. Motivācijai izmantot tiešo līniju vai pieslēgties sistēmas operatoram būtu jābūt pamatotam ne tikai ar operatora tehniskajām vai ekonomiskajām iespējām, pamatotību, bet balstītam arī uz gala lietotāja ekonomisko pamatojumu pieslēgties operatora tīklam, vai izmantot tiešo līniju.
Vēršam arī uzmanību uz Direktīvas 9.panta 2.punktu, kas nosaka, ka dalībvalstu noteiktās sabiedrisko pakalpojumu sniegšanas saistības nedrīkst ierobežot elektroenerģijas uzņēmumu piekļuvi lietotājiem, kas izriet no piedāvātās Grozījumu redakcijas.

